Diari Oficial de la Generalitat Valenciana


Sumari del DOGV 5276, del 08-06-2006 (2006/6487)

Resolució de 24 de maig de 2006, de la Conselleria d'Infraestructures i Transport, per la qual es convoca l'alçament d'actes prèvies a l'ocupació temporal de les finques afectades per l'execució del projecte d'instal·lacions nova línia 132 kV doble circuit, Vilanova . Gandia, tram 2, entre el suport núm. 56 i el suport núm. 90, així com altres actuacions complementàries consistents en les desviacions de la línia a 66 kV Alzira-Tavernes-Gandia i la línia a 132 kV Alzira-Gandia, als termes municipals de Simat de la Valldigna, Benifairó de la Valldigna, Tavernes de la Valldigna i Xeraco, a la província de València. Exp. ATLINE/2004/390/46; ATLINE/2004/808/46; JUEXPR 2005/47) Primer expedient complementari (2a convocatòria).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5276

Data del DOGV
:   08-06-2006

Secció del DOGV
:   V. ALTRES ANUNCIS - F) EXPROPIACIONS

Número del document
:   2006/6487


Organisme emissor
:   Conselleria d'Infraestructures i Transport

Tipus de document
:   Anunci

Resolució de 24 de maig de 2006, de la Conselleria d'Infraestructures i Transport, per la qual es convoca l'alçament d'actes prèvies a l'ocupació temporal de les finques afectades per l'execució del projecte d'instal·lacions nova línia 132 kV doble circuit, Vilanova . Gandia, tram 2, entre el suport núm. 56 i el suport núm. 90, així com altres actuacions complementàries consistents en les desviacions de la línia a 66 kV Alzira-Tavernes-Gandia i la línia a 132 kV Alzira-Gandia, als termes municipals de Simat de la Valldigna, Benifairó de la Valldigna, Tavernes de la Valldigna i Xeraco, a la província de València. Exp. ATLINE/2004/390/46; ATLINE/2004/808/46; JUEXPR 2005/47) Primer expedient complementari (2a convocatòria). [2006/X6487]  
Per Resolució de la Direcció General d'Energia, de 29 de juliol de 2005, s'ha autoritzat, declarat la utilitat pública i aprovat l'execució de les instal·lacions corresponents al projecte nova línia 132 kV doble circuit, Vilanova . Gandia, tram 2, entre el suport núm. 56 i el suport núm. 90, així com altres actuacions complementàries consistents en les desviacions de la línia a 66 kV Alzira-Tavernes-Gandia i la línia a 132 kV Alzira-Gandia, als termes municipals de Simat de la Valldigna, Benifairó de la Valldigna, Tavernes de la Valldigna, i Xeraco, a la província de València, amb la informació pública prèvia corresponent.   
Posteriorment, mitjançant una Resolució d'esta Conselleria de 3 de març de 2006, va ser sotmés a informació pública complementària a l'efecte d'ocupació temporal el projecte i la relació dels béns i dels drets afectats per l'ocupació temporal necessària per a la construcció del projecte indicat.  
La declaració, en concret, d'utilitat pública del projecte autoritzat, d'acord amb el que disposa l'article 54 de la Llei 54/1997, de 27 de novembre, del Sector Elèctric, i l'article 149 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, porta implícita la necessitat d'ocupació dels béns i dels drets afectats i implica la urgent ocupació d'estos, i els és d'aplicació el procediment d'urgència que determina l'article 52 de la Llei d'Expropiació Forçosa, de 16 de desembre de 1954.  
En virtut d'això, el conseller d'Infraestructures i Transport, en compliment del que disposa el mencionat article 52 de la Llei d'Expropiació Forçosa, ha resolt convocar els titulars dels béns i dels drets afectats perquè compareguen en l'Ajuntament on radiquen les finques afectades, segons el calendari establit en l'annex d'esta resolució, com a punt de reunió per a, de conformitat amb el procediment que establix el precitat article, dur a terme l'alçament de les actes prèvies a l'ocupació i, si és procedent, el de les d'ocupació definitiva.  
Tots els interessats, així com les persones que siguen titulars de qualssevol classe de drets i d'interessos sobre els béns afectats, hauran d'acudir personalment o representats per persona degudament autoritzada, i aportar els documents acreditatius de la seua titularitat i l'últim rebut de la contribució, i poden estar acompanyats dels seus pèrits i d'un notari, si ho estimen oportú, amb gastos a càrrec seu.  
L'alçament d'actes tindrà lloc els pròxims dies 17, 18 i 19 de juliol de 2006, a l'Ajuntament de Simat de la Valldigna.  
L'orde d'alçament d'Actes es comunicarà a cada interessat per mitjà de l'oportuna cèdula de citació, i la relació de titulars convocats figura en el tauler d'edictes de l'Ajuntament assenyalat i al final d'este anunci.  
És de significar que esta publicació es realitza, igualment, a l'efecte que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de notificació de la present resolució als titulars desconeguts, amb domicili ignorat o a aquells en què s'ha intentat la notificació i no s'ha pogut realitzar.   
En l'expedient expropiatori Iberdrola Distribución Eléctrica, SAU, tindrà la condició de beneficiària de l'expropiació, i assumix les facultats i les obligacions que establix l'article 5.2 del Reglament d'Expropiació Forçosa, de 26 d'abril de 1957, i són a càrrec seu tots els gastos i les indemnitzacions que es produïsquen com a conseqüència de l'ocupació temporal.  
València, 24 de maig de 2006.. El conseller: José Ramón García Antón.